ai4bharat/Pralekha huggingface dataset:
स्वास्थ्य एवं परिवार कल्याण मंत्रालय
कोविड-19 टीकाकरण से जुड़ी नवीनतम जानकारी
राज्यों/केंद्रशासित प्रदेशों को टीके की 31.83 करोड़ से अधिक खुराक प्रदान की गयीं
राज्यों/केंद्रशासित प्रदेशों के पास अब भी टीके की 78 लाख से अधिक खुराक उपलब्ध हैं, जिन्हें लगाया जाना है
केंद्र सरकार पूरे देश में कोविड-19 टीकाकरण की रफ्तार तेज करने और दायरा बढ़ाने के लिए प्रतिबद्ध है। कोविड-19 टीके की व्यापक उपलब्धता से जुड़ा नया चरण 21 जून, 2021 से शुरू हुआ। टीकाकरण अभियान और टीकों की उपलब्धता के साथ, राज्यों एवं केंद्रशासित प्रदेशों को टीकाकरण उपलब्धता की अग्रिम जानकारी देकर तेज किया गया ताकि टीकों को लेकर राज्य और केंद्रशासित प्रदेश बेहतर योजना बना सकें और टीकों की आपूर्ति श्रृंखला सुव्यवस्थित की जा सके।
राष्ट्रव्यापी टीकाकरण अभियान के तहत भारत सरकार राज्यों और केंद्रशासित प्रदेशों को नि:शुल्क कोविड टीके उपलब्ध कराकर उनकी मदद कर रही है। सबको टीका उपलब्ध कराने से जुड़े कोविड-19 टीकाकरण अभियान के नये चरण के तहत केंद्र सरकार देश में टीका विनिर्माताओं द्वारा उत्पादित 75 प्रतिशत टीके खरीदेगी और उनकी राज्यों एवं केंद्रशासित प्रदेशों को  आपूर्ति करेगी।
भारत सरकार ने अब तक राज्यों/केंद्रशासित प्रदेशें को कोविड टीके की 31.83करोड़ से अधिक खुराक  मुफ्त श्रेणी और राज्यों द्वारा सीधी खरीद की श्रेणी के माध्यम से प्रदान की है। इसमें से कुल खपत 31,04,91,565 खुराक  है।
राज्यों/केंद्रशासित प्रदेशों के पास अब भी टीके की 78 लाख से ज्यादा  खुराक उपलब्ध हैं जिन्हें दिया जाना बाकी है।
इसके अलावा टीके की 15,18,560 से ज्यादा खुराक प्रक्रियारत हैं और अगले तीन दिनों में राज्यों/केंद्रशासित प्रदेशों को प्रदान कर दी जाएंगी।
रक्षा मंत्रालय
पश्चिमी वायु कमान के एयर ऑफिसर कमांडिंग इन चीफ एयर मार्शल सी. हरि कुमार सेवानिवृत्त हुए
भारतीय वायु सेना के पश्चिमी वायु कमान के एयर ऑफिसर कमांडिंग इन चीफ एयर मार्शल चन्द्रशेखरन हरि कुमार पीवीएसएम एवीएसएम वीएम वीएसएम एडीसी 39 वर्ष का अपना शानदार सेवाकाल पूरा करने के उपरांत 28 फरवरी, 2019 को सेवानिवृत्त हो गए।
एयर मार्शल चन्द्रशेखरन हरि कुमार को वायु सेना में 1979 में कमीशन प्राप्त हुआ था। वे एक योग्यता प्राप्त वायु प्रशिक्षक और फाइटर पायलट थे, जिन्हें 3300 घंटों से अधिक उड़ान का अनुभव प्राप्त था। उन्होंने डिफेंस स्टाफ कॉलेज और नेशनल डिफेंस कॉलेज से स्नातक किया था।
उन्होंने मिग-21 वायु बेड़े का नेतृत्व किया था। अपने सेवाकाल के दौरान उनकी नियुक्ति विभिन्न पदों पर हुई, जिनमें ऑप्स 1ए, पश्चिमी वायु कमान मुख्यालय में एयर-1, डिप्टी डायरेक्टर एयर स्टाफ इन्सपेक्शन, डायरेक्टर ऑपरेशन्स , वायु सेना मुख्यालय में एयर स्टाफ ऑपरेशन्स  के असिसटेंट चीफ तथा दक्षिण-पश्चिम वायु कमान मुख्यालय के सीनियर एयर स्टाफ ऑफिसर के पद शामिल हैं।
पश्चिमी वायु कमान के एयर ऑफिसर कमांडिंग इन चीफ के पद पर नियुक्त होने के पहले उन्होंने पूर्वी वायु कमान के एयर ऑफिसर कमांडिंग इन चीफ के पद पर भी काम किया था।
राष्ट्र की विशिष्ट सेवा के लिए उन्हें परम विशिष्ट सेवा पदक, अति विशिष्ट सेवा पदक, वायु सेना पदक, विशिष्ट सेवा पदक प्रदान किया गया। उन्हें राष्ट्रपति ने 01 जनवरी, 2017 को मानद वायु सेना एडीसी के पद पर नियुक्त किया था।
प्रधानमंत्री कार्यालय
‘टीका उत्सव’ पर प्रधान मंत्री नरेंद्र मोदी का संदेश
मेरे प्यारे देशवासियों,
आज 11 अप्रैल यानि ज्योतिबा फुले जयंती से हम देशवासी ‘टीका उत्सव’ की शुरुआत कर रहे हैं। ये ‘टीका उत्सव’ 14 अप्रैल यानि बाबा साहेब आंबेडकर जयंती तक चलेगा।
ये उत्सव, एक प्रकार से कोरोना के खिलाफ दूसरी बड़ी जंग की शुरुआत है। इसमें हमें Personal Hygiene के साथ ही Social Hygiene पर विशेष बल देना है।
हमें ये चार बातें, जरूर याद रखनी है।
Each One- Vaccinate One, यानि जो लोग कम पढ़े-लिखे हैं, बुजुर्ग हैं, जो स्वयं जाकर टीका नहीं लगवा सकते, उनकी मदद करें।
Each One- Treat One, यानि जिन लोगों के पास उतने साधन नहीं हैं, जिन्हें जानकारी भी कम है, उनकी कोरोना के इलाज में सहायता करें।
Each One- Save One, यानि मैं स्वयं भी मास्क पहनूं और इस तरह स्वयं को भी Save करूं और दूसरों को भी Save करूं, इस पर बल देना है।
और चौथी अहम बात, किसी को कोरोना होने की स्थिति में, ‘माइक्रो कन्टेनमेंट जोन’ बनाने का नेतृत्व समाज के लोग करें। जहां पर एक भी कोरोना का पॉजिटिव केस आया है, वहां परिवार के लोग, समाज के लोग ‘माइक्रो कन्टेनमेंट जोन’ बनाएं।
भारत जैसे सघन जनसंख्या वाले हमारे देश में कोरोना के खिलाफ लड़ाई का एक महत्वपूर्ण तरीका ‘माइक्रो कन्टेनमेंट जोन’ भी है।
एक भी पॉजिटिव केस आने पर हम सभी का जागरूक रहना, बाकी लोगों की भी टेस्टिंग कराना बहुत आवश्यक है।
इसके साथ ही जो टीका लगवाने का अधिकारी है, उसे टीका लगे, इसका पूरा प्रयास समाज को भी करना है और प्रशासन को भी।
एक भी वैक्सीन का नुकसान ना हो, हमें ये सुनिश्चित करना है। हमें जीरो वैक्सीन वेस्ट की तरफ बढ़ना है।
इस दौरान हमें देश की वैक्सीनेशन क्षमता के ऑप्टिमम यूटिलाइजेशन की तरफ बढ़ना है। ये भी हमारी कपैसिटी बढ़ाने का ही एक तरीका है।
हमारी सफलता इस बात से तय होगी कि ‘माइक्रो कन्टेनमेंट जोन’ के प्रति कितनी जागरूकता हम लोगों में है।
हमारी सफलता इस बात से तय होगी कि जब जरूरत न हो, तब हम घर से बाहर न निकलें।
हमारी सफलता इस बात पर तय होगी कि जो टीका लगवाने का अधिकारी है, उसे टीका लगे।
हमारी सफलता इस बात पर तय होगी कि हम मास्क पहनने और अन्य नियमों का किस तरह पालन करते हैं।
साथियों,
इन चार दिनो में व्यक्तिगत स्तर पर, समाज के स्तर पर और प्रशासन के स्तर पर हमें अपने-अपने लक्ष्य बनाने हैं, उन्हें प्राप्त करने के लिए पूरा प्रयास करना है।
मुझे पूरा विश्वास है, इसी तरह जनभागीदारी से, जागरूक रहते हुए, अपनी जिम्मेदारी निभाते हुए, हम एक बार फिर कोरोना को नियंत्रित करने में सफल होंगे।
याद रखिए- दवाई भी, कड़ाई भी।
धन्यवाद !
आपका,
नरेन्द्र मोदी।
रेल मंत्रालय
त्योहार के इस मौसम के दौरान, यात्रियों को सुगम और आरामदायक यात्रा की सुविधा देने के लिए भारतीय रेलवे ने 179 विशेष सेवाओं  की अधिसूचना जारी की
ये 179 विशेष सेवाएं 2269 फेरे पूरी करेंगी
प्रमुख स्टेशनों पर भीड़ प्रबंधन को प्राथमिकता दी जा रही है
रेल मार्गों पर देश भर के प्रमुख स्थलों को जोड़ने के लिए विशेष ट्रेनों की योजना तैयार की गयी है
त्योहार के इस मौसम में रेल यात्रियों की सुविधा और यात्रियों की अतिरिक्त भीड़ को कम करने के लिए भारतीय रेलवे इस साल छठ पूजा तक 179 विशेष ट्रेनों  के 2269 फेरों का संचालन करेगा। दिल्ली-पटना, दिल्ली-भागलपुर, दिल्ली-मुजफ्फरपुर, दिल्ली-सहरसा आदि रेल मार्गों पर देश भर के प्रमुख स्थलों को जोड़ने के लिए इन विशेष ट्रेनों की योजना बनाई गई है।
|
|
अधिसूचित छठ, दिवाली, पूजा स्पेशल ट्रेन - 2022 
|
|
क्रमांक
|
|
रेलवे .
|
|
विशेष ट्रेनों की संख्या 
|
|
फेरों की कुल संख्या
|
|
1
|
|
सीआर
|
|
7
|
|
100
|
|
2
|
|
ईसीआर
|
|
9
|
|
128
|
|
3
|
|
ईसीओआर
|
|
6
|
|
94
|
|
4
|
|
ईआर
|
|
14
|
|
108
|
|
5
|
|
एनआर
|
|
35
|
|
368
|
|
6
|
|
एनसीआर
|
|
8
|
|
223
|
|
7
|
|
एनईआर
|
|
2
|
|
34
|
|
8
|
|
एनएफआर
|
|
4
|
|
64
|
|
9
|
|
एनडब्ल्यूआर
|
|
5
|
|
134
|
|
10
|
|
एसआर
|
|
22
|
|
56
|
|
11
|
|
एसईआर
|
|
2
|
|
14
|
|
12
|
|
एससीआर
|
|
19
|
|
191
|
|
13
|
|
एसडब्ल्यूआर
|
|
22
|
|
433
|
|
14
|
|
डब्ल्यूसीआर
|
|
6
|
|
16
|
|
15
|
|
डब्ल्यूआर
|
|
18
|
|
306
|
|
|
|
कुल योग
|
|
179
|
|
2269
अनारक्षित डिब्बों में यात्रियों के व्यवस्थित प्रवेश के लिए आरपीएफ कर्मियों की देखरेख में टर्मिनल स्टेशनों पर कतार बनाकर भीड़ नियंत्रण के उपाय सुनिश्चित किए जा रहे हैं।
यात्रियों की सुरक्षा सुनिश्चित करने के लिए प्रमुख स्टेशनों पर अतिरिक्त आरपीएफ कर्मियों को तैनात किया गया है। ट्रेनों के सुचारू संचालन को सुनिश्चित करने के लिए प्रमुख स्टेशनों पर अधिकारियों को आपातकालीन ड्यूटी पर तैनात किया गया है। ट्रेन सेवा के किसी भी प्रकार के व्यवधान को दूर करने के लिए प्राथमिकता के आधार पर कर्मचारियों को विभिन्न मंडलों में तैनात किया गया है।
प्लेटफॉर्म नंबर के साथ ट्रेनों के आगमन/प्रस्थान की बार-बार और समय पर घोषणा करने के उपाय किए गए हैं।
"क्या मैं आपकी सहायता कर सकती हूँ" बूथ महत्वपूर्ण स्टेशनों पर चालू रखे गए हैं, जहां यात्रियों की उचित सहायता और मार्गदर्शन के लिए आरपीएफ कार्मिक और टीटीई की प्रतिनियुक्ति की जा रही है। जरूरत पड़ने पर प्रमुख स्टेशनों पर चिकित्सा दल उपलब्ध हैं। पैरामेडिकल टीम के साथ एम्बुलेंस भी उपलब्ध हैं।
सुरक्षा एवं सतर्कता विभाग के कर्मचारियों द्वारा किसी भी तरह के कदाचार - जैसे सीटों पर कब्ज़ा ज़माना, अधिक पैसे वसूलना और दलाली गतिविधि आदि पर नजर रखी जा रही है और कड़ी निगरानी की जा रही है। मंडल मुख्यालय द्वारा प्रतीक्षा कक्षों, विश्राम कक्षों, विशेष रूप से प्लेटफार्म और स्टेशनों पर साफ-सफाई बनाए रखने के निर्देश दिए गए हैं।
वित्त मंत्रालय
भारत सरकार तथा एबीडी ने मुम्बई मेट्रो रेल परियोजना के लिए 926 मिलियन डॉलर का ऋण समझौता किया
एशियाई विकास बैंक  तथा भारत सरकार ने मुम्बई मेट्रो रेल प्रणाली की दो लाईनों को चालू करने के लिए आज 926 मिलियन डॉलर के ऋण समझौता पर हस्ताक्षर किये। इस समझौता से लाखों यात्रियों को लाभ मिलेगा और शहर स्वच्छ होगा तथा भीड़-भाड़ कम करने में मदद मिलेगी।
26 फरवरी, 2019 को एडीबी बोर्ड द्वारा स्वीकृत यह ऋण एडीबी के इतिहास में सबसे बड़ा एकल आधारभूत परियोजना ऋण है और इससे लाईन 2ए , 2बी  तथा 7  की कुल 58 किलोमीटर लंबी रेललाईन का वित्त पोषण होगा। यह परियोजना 63 छह डिब्बों की ट्रेन, सिग्नल तथा सुरक्षा प्रणालियों के लिए धन-पोषण करेगी और मुम्बई में संपूर्ण मेट्रो नेटवर्क के प्रबंधन के लिए समर्पित नये मेट्रो संचालन संगठन की स्थापना में मदद देगी। परियोजना मुम्बई महानगरीय क्षेत्रीय विकास प्राधिकरण  लागू करेगा।
2022 के अंत तक इन लाईनों के चालू होने से अनुमानित 2 मिलियन यात्री एक दिन में दो नई लाईनों का उपयोग करेंगे और पहले से अधिक सुरक्षित और आरामदायक ढंग से यात्रा करेंगे। इससे वाहनों के उत्सर्जन में कमी आयेगी और कार्बन डाईआक्साईड उत्सर्जन में एक वर्ष में लगभग 166,000 टन की कमी आयेगी।
ऋण समझौता पर एबीडी की ओर से एबीडी के इंडिया रेजिडेंट मिशन के कंट्री डायरेक्टर श्री केनिची योकोयामा ने हस्ताक्षर किया। उन्होंने कहा कि एबीडी की वित्तीय सहायता से मुम्बई के लाखों यात्रियों को यात्रा सुविधा मिलेगी, उपनगरीय रेल प्रणाली में भीड़ कम होगी और नागरिकों को आधुनिक, स्वच्छ तथा रहने योग्य शहरी वातावरण प्रदान करने में योगदान होगा।
ऋण समझौता पर भारत सरकार की ओर से वित्त मंत्रालय के आर्थिक कार्य विभाग के अपर सचिव  श्री समीर कुमार खरे ने हस्ताक्षर किया। उन्होंने कहा कि न्यू मुम्बई मेट्रो राज्य सरकार की महत्वकांक्षी और परिवर्तनकारी योजना है जो शहरी परिवहन नेटवर्क की क्षमता बढ़ाने और भारत के वित्त केन्द्र की उत्पादकता बढ़ाने में योगदान देगी।
12 मिलियन आबादी का मुम्बई शहर महराष्ट्र की राजधानी है और इसे भारत की वित्तीय राजधानी माना जाता है। महाराष्ट्र भारत की सकल घरेलू उत्पाद में 15 प्रतिशत का योगदान करता है, जिसमें से 40 प्रतिशत मुम्बई महानगरीय क्षेत्र का योगदान है। मुम्बई में रेल परिवहन का प्राथमिक साधन है और लगभग 400 किलोमीटर के उपनगरीय नेटवर्क में एक दिन में 7.5 मिलियन से अधिक यात्री सफर करते हैं।
परिवहन चुनौतियों को स्वीकार करते हुए सरकार ने 276 किलोमीटर लंबी 12 मेट्रो लाईनों के लिए योजना विकसित की है। सार्वजनिक निजी भागीदारी मॉडल पर 2014 में लाईन-1 पूरी की गई। इस लाईन पर एक दिन में 400,000 यात्री सफर करते हैं और इसके पूर्व-पश्चिम मार्ग पर यात्रा समय 71 मिनट से घटकर 21 मिनट हो गया है। दो अन्य मेट्रो लाईनों से यात्रा में सुगमता आयेगी और शहर रहने योग्य तथा स्पर्धी बनेगा। कई बार स्टेशनों तक की पहुंच कठिन होती है, इसलिए एडीबी इलेक्ट्रिक वाहन तथा गैर-मोटर वाहन के माध्यम से अंतिम छोर तक संपर्क को सुधारने में एमएमआरडीए को मदद दे रहा है।
आरकेमीणा/एएम/एजी/एसएस-
(Visitor Counter : 314
प्रधानमंत्री कार्यालय
प्रधानमंत्री ने तेंदुओं की संख्या बढ़ने पर प्रसन्नता व्यक्त की
प्रधानमंत्री श्री नरेन्द्र मोदी ने भारत में तेंदुओं की संख्या बढ़ने पर प्रसन्नता व्यक्त करते हुए जीव संरक्षण के लिए कार्यरत सभी लोगों को बधाई दी है।
एक ट्वीट में, प्रधानमंत्री ने कहा, “बहुत ही अच्छी खबर!
शेरों और बाघों के बाद अब तेंदुओं की संख्या बढ़ी है।
जीव संरक्षण के लिए कार्यरत सभी लोगों को बधाइयां। हमें इन प्रयासों को कायम रखना है और यह सुनिश्चित करना है कि हमारे जीव-जंतु सुरक्षित पर्यावासों में रहें।”
स्वास्थ्य एवं परिवार कल्याण मंत्रालय
डॉ. मनसुख मांडविया गुजरात के केवड़िया में 5-7 मई, 2022 तक आयोजित होने वाले तीन दिवसीय "स्वास्थ्य चिंतन शिविर" की अध्यक्षता करेंगे
इसमें राज्य के स्वास्थ्य और चिकित्सा शिक्षा मंत्री हिस्सा लेंगे
केंद्रीय स्वास्थ्य और परिवार कल्याण मंत्री डॉ. मनसुख मांडविया 5 से 7 मई, 2022 तक गुजरात के केवड़िया में "स्वास्थ्य चिंतन शिविर" के रूप में केंद्रीय स्वास्थ्य और परिवार कल्याण परिषद  के 14वें सम्मेलन की अध्यक्षता करेंगे। यह परिषद स्वास्थ्य और परिवार कल्याण मंत्रालय का एक शीर्ष परामर्शदात्री निकाय है। इस तीन दिवसीय सम्मेलन का उद्देश्य चिकित्सा और सार्वजनिक स्वास्थ्य क्षेत्रों से संबंधित नीतियों व कार्यक्रमों के कार्यान्वयन की समीक्षा और आम लोगों के लाभ के लिए इन नीतियों/कार्यक्रमों के बेहतर कार्यान्वयन के तरीकों और साधनों की सिफारिश करना है।
इस सम्मेलन में स्वास्थ्य और परिवार कल्याण मंत्रालय, नीति आयोग, उद्योग मंचों, स्टार्टअप्स और अकादमिक क्षेत्र के प्रतिष्ठित वक्ताओं व विशेषज्ञों के साथ पैनल चर्चा होगी। साथ ही, हितधारकों के साथ संवादात्मक सत्रों का भी आयोजन किया जाएगा।
इस सम्मेलन में नीतियों और कार्यक्रमों के समयबद्ध कार्यान्वयन के लिए एक सहभागी दृष्टिकोण विकसित करने की दृष्टि से हितधारकों के साथ विस्तृत संवाद स्थापित करने के लिए सत्रों की योजना बनाई गई है। इसके सत्र कई विषय वस्तुओं पर केंद्रित होंगे। इनमें सभी के लिए सस्ता, सुलभ और एकसमान स्वास्थ्य सेवा, भविष्य की स्वास्थ्य आपात स्थितियों के लिए भारत को तैयार करना, भारत में रोगमुक्त व भारत की ओर से रोगमुक्त, स्वस्थ भारत के लिए एक रोडमैप तैयार करना, स्वास्थ्य क्षेत्र में सर्वश्रेष्ठ अभ्यासों को साझा करना और "स्वस्थ राज्य, स्वस्थ राष्ट्र" की अवधारणा आदि के लिए राज्यों के साथ सहयोग तथा समन्वय करना शामिल हैं।
युवा कार्यक्रम एवं खेल मंत्रालय
प्रधानमंत्री कल अहमदाबाद में एक भव्य उद्घाटन समारोह में 36वें राष्ट्रीय खेल का शुभारंभ करेंगे
प्रधानमंत्री श्री नरेन्द्र मोदी कल अहमदाबाद के नरेन्द्र मोदी स्टेडियम में होने वाले भव्य उद्घाटन समारोह में 36वें राष्ट्रीय खेल का शुभारंभ करेंगे। प्रधानमंत्री राष्ट्रीय खेल में भाग लेने वाले देश भर के एथलीटों को संबोधित भी करेंगे। इस उद्घाटन समारोह में केंद्रीय युवा कार्यक्रम एवं खेल मंत्री श्री अनुराग ठाकुर तथा अन्य गणमान्य व्यक्ति भी शामिल होंगे।
राष्ट्रीय खेल का आयोजन पहली बार गुजरात में किया जा रहा है। ये खेल 29 सितंबर, 2022 से लेकर 12 अक्टूबर, 2022 के दौरान आयोजित किए जायेंगे। देश भर के लगभग 15,000 खिलाड़ी, प्रशिक्षक और अधिकारी के 36 खेल स्पर्धाओं में भाग लेने से यह अब तक का सबसे बड़ा राष्ट्रीय खेल बन जाएगा। ये खेल स्पर्धाएं छह शहरों - अहमदाबाद, गांधीनगर, सूरत, वडोदरा, राजकोट और भावनगर - में आयोजित की जायेंगी। तत्कालीन मुख्यमंत्री और वर्तमान प्रधानमंत्री श्री नरेन्द्र मोदी के नेतृत्व में, गुजरात ने अंतरराष्ट्रीय स्तर का एक मजबूत खेल बुनियादी ढांचा बनाने की यात्रा शुरू की थी, जिससे इस राज्य को बहुत कम समय में इन खेलों की तैयारी करने में मदद मिली।
उप राष्ट्रपति सचिवालय
उपराष्ट्रपति ने देश की प्रगति में ग्रामीण विकास के महत्व को रेखांकित करते हुए युवाओं से ग्रामीण सेवा को एक मिशन के रूप में अपनाने की अपील की
युवाओं में कौशल विकास जनसांख्यिकीय अंश प्राप्त करने की कुंजी: उपराष्ट्रपति
उपराष्ट्रपति ने स्वर्ण भारत ट्रस्ट, विजयवाड़ा स्थित कौशल विकास केंद्र में प्रशिक्षुओं के साथ बातचीत की
उपराष्ट्रपति श्री एम. वेंकैया नायडु ने आज इस बात पर जोर दिया कि ग्रामीण विकास में तेजी लाना राष्ट्र के विकास का अभिन्न अंग है। इस संबंध में उन्होंने उद्योग जगत के नेताओं और उद्यमी युवाओं से ग्रामीण सेवा को एक मिशन के तौर पर लेने की अपील की, जिसमें विशेष रूप से महिला सशक्तीकरण पर विशेष ध्यान दिया गया है।
आंध्रप्रदेश के दौरे के दौरान उपराष्ट्रपति ने स्वर्ण भारत ट्रस्ट, विजयवाड़ा में कौशल विकास के विविध कार्यक्रमों के प्रशिक्षुओं के साथ बातचीत की।
प्रतिभागियों की कड़ी मेहनत और समर्पण की सराहना करते हुए श्री नायडु ने कहा कि वह उनमें हमेशा ऊर्जा और नवाचार के प्रति ललक देखने को उत्साहित हैं। उन्होंने उन्हें उनके क्षेत्र में उत्कृष्टता के लिए प्रयास करने और नवीनतम प्रौद्योगिकी से खुद को हमेशा अद्यतन रहने के लिए उनका उत्साहवर्धन किया।
श्री नायडु ने जनसांख्यिकी अंश और देश के युवाओं में ‘अंतर्निहित प्रतिभा’ को प्रकट करने में कौशल विकास के महत्व पर जोर दिया। एक समर्पित कौशल विकास मंत्रालय बनाकर कौशल विकास को बढ़ावा देने को लेकर सरकार के प्रयासों का उल्लेख करते हुए, उपराष्ट्रपति ने सरकार के प्रयासों को पूरा करने के लिए और अधिक से अधिक व्यक्तिगत व निजी संस्थागत पहल करने की अपील की।
विशेष सेवा एवं फीचर्स
अधिक महिला कर्मचारियों वाले कार्य स्थलों पर ज्यादा शिशु गृह  खोले जाएँ: केंद्रीय मंत्री स्मृति इरानी
केंद्रीय महिला एवं बाल विकास मंत्री श्रीमती स्मृति इरानी ने राज्य सरकार से अधिक महिला कर्मचारियों वाले कार्य स्थलों पर ज़्यादा शिशु गृह  खोलने का आग्रह किया है। केंद्रीय मंत्री तिरुवनंतपुरम में श्रम-20 के एक भाग के रूप में बीएमएस राज्य महिला सम्मेलन का उद्घाटन कर रही थी। मंत्री ने कहा तकनीक की मदद से केरल में आंगनवाड़ियों के आधुनिकीकरण की आवश्यकता है। केंद्रीय मंत्री ने कहा कि पूरे राज्य की 33 ह़जार आंगनवाड़ियों में पर्यवेक्षकों के 13 प्रतिशत पद खाली हैं उन्होंने राज्य सरकार से इन रिक्तियों को भरने का आग्रह किया। श्रीमती इरानी ने आगे कहा लाभार्थियों की पहचान और उन्हें सीधे लाभ पहुंचाने में तकनीक के उपयोग का सर्वश्रेष्ठ उदाहरण ‘प्रधानमंत्री मातृ-वंदना योजना’ है। उन्होंने यह भी कहा कि अधिक लाभार्थियों की पहचान होने पर केंद्र सरकार वित्तीय सहायता प्रदान करने को तैयार है।
विदेश और संसदीय कार्य राज्य मंत्री श्री वी० मुरलीधरन ने भी इस अवसर पर संबोधन किया। उन्होंने राज्य सरकार से राज्य की महिलाओं को कार्य स्थलों पर सुरक्षा प्रदान करने का आग्रह किया। उन्होंने यह भी कहा कि भारत की जी-20 की अध्यक्षता पूरे समाज को प्रगतिशील बनाने का एक विशाल उपक्रम बन रहा है।
संस्कृति मंत्रालय
श्री प्रहलाद सिंह पटेल ने आज दिल्ली में 'हिमाचल लोक कला की अज्ञात कृतियों' की प्रदर्शनी का उद्घाटन किया
केंद्रीय संस्कृति और पर्यटन राज्य मंत्री  श्री प्रहलाद सिंह पटेल ने आज नई दिल्ली के राष्ट्रीय संग्रहालय में "हिमाचल लोक कला की अज्ञात कृतियां" नामक प्रदर्शनी का उद्घाटन किया। इस कार्यक्रम में आईसीसीआर के महानिदेशक श्री अखिलेश मिश्रा, आदिवासी लोक कला गृह गुरुग्राम के निदेशक बी. एन. आर्यन और अन्य प्रतिष्ठित लोग भी इस अवसर पर उपस्थित थे।
प्रदर्शनी का उद्घाटन करते हुए, श्री प्रह्लाद सिंह पटेल ने कहा कि लोक कला और लोक संस्कृति किसी भी समाज के अस्तित्व के अभिन्न अंग है और प्रधानमंत्री श्री नरेंद्र मोदी के मार्गदर्शन और नेतृत्व में उनका मंत्रालय इनके संरक्षण और संवर्धन के लिए कड़े प्रयास करेगा।
यह प्रदर्शनी नई दिल्ली स्थित राष्ट्रीय संग्रहालय और गुरुग्राम स्थित होम ऑफ फोक आर्ट  द्वारा संयुक्त रूप से आयोजित की जा रही है। इस प्रदर्शनी में 240 से भी अधिक कलाकृतियां प्रदर्शित की जा रही हैं। इनमें से 230 कलाकृतियां गुरुग्राम स्थित होम ऑफ फोक आर्ट के स्वर्गीय के.सी. आर्यन के व्यक्तिगत जीवनकाल संग्रह से संबंधित हैं। यह प्रदर्शनी गुरुग्राम स्थित होम ऑफ फोक आर्ट के निदेशक श्री बी.एन. आर्यन द्वारा अधिकृत रूप से संचालित की जा रही है।
यह प्रदर्शनी सोमवार और राष्ट्रीय अवकाश दिवस को छोड़कर आम जनता के लिए प्रात: 10 बजे से शाम 6 बजे तक  और प्रात: 10 बजे से रात 8 बजे तक  खुली रहेगी। इस प्रदर्शनी को लोग 31 जुलाई, 2019 तक देख सकते हैं।
उपभोक्ता कार्य, खाद्य एवं सार्वजनिक वितरण मंत्रालय
खाद्य एवं सार्वजनिक वितरण विभाग ने नौवां अंतर्राष्ट्रीय योग दिवस मनाया
खाद्य एवं सार्वजनिक वितरण विभाग के सचिव श्री संजीव चोपड़ा ने सभी प्रतिभागियों को प्रतिदिन योग करने के लिए प्रोत्साहित किया
उपभोक्ता मामले, खाद्य एवं सार्वजनिक वितरण मंत्रालय के खाद्य एवं सार्वजनिक वितरण विभाग ने आज नई दिल्ली में नौवां अंतर्राष्ट्रीय योग दिवस मनाया। इस कार्यक्रम में खाद्य एवं सार्वजनिक वितरण विभाग के सचिव श्री संजीव चोपड़ा, भारतीय खाद्य निगम के अध्यक्ष एवं प्रबंध निदेशक श्री अशोक के. के. मीणा सहित विभाग के अन्य वरिष्ठ अधिकारी भी शामिल हुए।
श्री संजीव चोपड़ा ने अंतर्राष्ट्रीय योग दिवस के महत्व के बारे में बात की और सभी प्रतिभागियों को अपने जीवन को बेहतर बनाने के लिए प्रतिदिन योग का अभ्यास करने के लिए प्रोत्साहित किया। इस कार्यक्रम की शुरुआत एक उद्घाटन समारोह के साथ हुई, जिसके बाद योग सत्र हुआ। प्रतिभागियों ने विभिन्न योग आसन, प्राणायाम किए, साथ ही ध्यान लगाया और जिससे उन्हें योग के प्रभावों का प्रत्यक्ष अनुभव हुआ।
2014 में संयुक्त राष्ट्र महासभा द्वारा योग को मान्यता दिए जाने के बाद से, अंतर्राष्ट्रीय योग दिवस 2015 से 21 जून को प्रतिवर्ष दुनिया भर में मनाया जाता है। यह शारीरिक, मानसिक और आध्यात्मिक कल्याण को बढ़ावा देने में योग के महत्व पर प्रकाश डालता है। योग के विभिन्न लाभों के बारे में जागरूकता फैलाने और लोगों को स्वस्थ जीवनशैली अपनाने के लिए प्रेरित करने के उद्देश्य से योग दिवस मनाया जाता है।
खाद्य एवं सार्वजनिक वितरण विभाग इस आयोजन का हिस्सा बनकर बहुत गौरवान्वित महसूस कर रहा है।
रेल मंत्रालय
भारतीय रेल ने धूम्रपान और रेलगाड़ियों में ज्वलनशील सामग्री ले जाने के खिलाफ व्यापक अभियान प्रारंभ किया
सभी क्षेत्रीय रेलवे में सभी हितधारकों को शिक्षित करने के लिए सात दिन का लम्बा जागरुकता अभियान लॉन्च किया गया
व्यापक जागरुकता अभियान के अतिरिक्त इस सघन अभियान के अंतर्गत स्टेशनों तथा ट्रेनों में नियमित जांच की जाएगी
विभिन्न क्षेत्रीय रेलवे में जान-माल के नुकसान वाली आग दुर्घटनाओं में कुछ दुर्घटनाएं रेलगाड़ी में धूम्रपान के कारण या ट्रेन से ज्वलनशील सामग्री ले जाने के कारण हुईं। ऐसी दुर्घटनाओं पर नियंत्रण के लिए भारतीय रेल ने संपूर्ण रेल प्रणाली में धूम्रपान तथा ज्वलनशील सामग्री ले जाने के खिलाफ व्यापक अभियान लांच किया है। यह अभियान 22.3.2021 को 31.3.2021 से कानूनी कार्रवाई के साथ लांच किया गया। यह अभियान 30 अप्रैल 2021 तक जारी रह सकता है।
भारतीय रेल ने सभी क्षेत्रीय रेलवे को मिशन मोड में निम्नलिखित कदम उठाने का निर्देश दिया है:
- सघन जागरुकता अभियानः सभी हितधारकों को शिक्षित करने के लिए सात दिनों का एक सघन जागरुकता अभियान चलाया जासकता है। हितधारकों में रेल का उपयोग करने वाले लोगों तथा पार्सल स्टाफ, लीज होल्डर और उनके स्टाफ, पार्सल पोर्टर, कैटरिंग स्टाफ तथा आउटसोर्सकिए गए स्टाफ को स्टेशनों तथा रेलगाड़ियों में आग दुर्घटनाओं को रोकने के लिए सावधानियों की जानकारी दी जाएगी। प्रत्यक्ष संवाद, पर्चा वितरण, स्टीकर पेस्टिंग, नुक्कड़ नाटक, स्टेशनों पर सावर्जनिक घोषणा प्रणाली, प्रिंट-इलेक्ट्रॉनिक मीडिया में विज्ञापन तथा सोशल मीडिया के माध्यम से धूम्रपान निषेध, रेल से ज्वलनशील सामग्री ले जाने पर प्रतिबंध,एसएलआर/वीपीयू/लीज पार्सल की जांच जैसे कदम उठाने के बारे में हितधारकों को जागरुक बनाया जा सकता है।
- व्यापक जागरुकता अभियान के बाद निम्नलिखित कार्यों के लिए एक सघन और सतत अभियान चलाया जाना चाहिएः
- रेलगाड़ियों तथा रेल परिसर में धूम्रपान विरोधीसघन अभियान चलाया जा सकता है और उल्लंघन करने वालों के विरुद्ध रेल अधिनियम या तम्बाकू अधिनियम के प्रासंगिक प्रावधानों के अंतर्गत मामला दर्ज किया जा सकता है। सिगरेट तथा अन्य तम्बाकू उत्पाद अधिनियम, 2003 के अंतर्गत वाणिज्य विभाग के टिकट कलेक्टर रैंक के एक अधिकारी या परिचालन विभाग के समक्ष रैंक के एक अधिकारी या आरपीएफ में एएसआई रैंक के अधिकारी को सक्षम अधिकारी के रूप में अधिसूचित किया गया है।
- पैंट्रीकार  सहित रेलगाड़ियों में ज्वलनशील और विस्फोटक सामग्री के विरुद्ध नियमित जांच की जा सकती है और उल्लंघनकर्ताओं के विरुद्ध रेल अधिनियम के मौजूदा सेक्शनों के अंतर्गत मामला दर्ज किया जा सकता है।
- आग लगने, खाना पकाने के लिए अंगीठी जलाने तथा ज्वलनशील मलबा संग्रह के मामलों को रोकने के लिए प्लेटफार्मों, यार्ड, वाशिंग/सिकलाइन और कोच रखे जाने की जगह पर नियमित जांच की जा सकती है। इन जांचों के अंतर्गत ईंधन प्वाइंट भी शामिल किए जा सकते हैं। दोषियों के खिलाफ कानूनी कार्रवाई की जा सकती है।
- ज्वलनशील तथा विस्फोटक सामग्री की बुकिंग पर नियंत्रण के लिए पार्सल कार्यालयों/लीज होल्डरों के माध्यम से बुक किए गए पार्सलों की जांच की जा सकती है। रेलगाड़ियों तथा प्लेटफार्मों पर अंगीठी या स्टोव का इस्तेमाल करने वाले अधिकृत/अनधिकृत वेंडरों के खिलाफ कार्रवाई की जा सकती है।
विधि एवं न्याय मंत्रालय
प्रेस विज्ञप्ति
भारतीय संविधान के अनुच्छेद 217 के खंड  और अनुच्छेद 224 के खंड  द्वारा प्रदत्त शक्तियों का प्रयोग करते हुए, राष्ट्रपति ने भारत के मुख्य न्यायाधीश के परामर्श के बाद, निम्नलिखित को निर्दिष्ट उच्च न्यायालयों में न्यायाधीश / अतिरिक्त न्यायाधीश के रूप में नियुक्त किया है। ये नियुक्तियां संबंधित कार्यालयों का कार्यभार ग्रहण करने की तारीख से प्रभावी होंगी: -
|
|
क्रम सं.
|
|
नाम 
|
|
उच्च न्यायालय का नाम
|
|
1
|
|
श्रीमती पूनम ए बंबा, न्यायिक अधिकारी
|
|
दिल्ली उच्च न्यायालय के न्यायाधीश के रूप में
|
|
2
|
|
सुश्री स्वर्णा कांता शर्मा, न्यायिक अधिकारी
|
|
3
|
|
राजीव रॉय, एडवोकेट
|
|
पटना उच्च न्यायालय के न्यायाधीश के रूप में
|
|
4
|
|
हरीश कुमार, अधिवक्ता
|
|
5
|
|
उमेश चंद्र शर्मा, न्यायिक अधिकारी
|
|
इलाहाबाद के अतिरिक्त न्यायाधीश के रूप में उनके पदभार ग्रहण करने की तिथि से 31.12.2022 तक प्रभावी
|
|
6
|
|
राहुल भारती, अधिवक्ता
|
|
जम्मू और कश्मीर और लद्दाख के उच्च न्यायालय के अतिरिक्त न्यायाधीश के रूप में
|
|
7
|
|
सुश्री मोक्ष खजूरिया काज़मी, अधिवक्ता
|
|
8
|
|
सुश्री निदुमोलु माला, अधिवक्ता
|
|
मद्रास उच्च न्यायालय के अतिरिक्त न्यायाधीश के रूप में
|
|
9
|
|
एस सौंथर, अधिवक्ता
न्याय विभाग , कानून और न्याय मंत्रालय।
गृह मंत्रालय
केन्द्रीय गृहमंत्री श्री अमित शाह से समग्र शिक्षा अभियान के अंतर्गत अभ्यासरत गुजरात के 38 दिव्यांग बच्चों ने मुलाकात की
समग्र शिक्षा अभियान के अंतर्गत गुजरात के आईईडी विभाग के गांधीनगर जिले के कलोल तहसील की सरकारी प्राथमिकशाला में अभ्यास कर रहे 38 दिव्यांग बच्चों ने केन्द्रीय गृहमंत्री, श्री अमित शाह से आज नई दिल्ली में मुलाकात की। इनके साथ विशेष शिक्षक और माता-पिता भी उपस्थित थे। इस मुलाक़ात के पश्चात बच्चों ने संसद भवन का भ्रमण किया ।
इन बच्चों को गुजरात से पहली बार हवाई जहाज़ से दिल्ली प्रवास करवाया गया। इस प्रवास में गुजरात टूरिज़म का भी सहयोग प्राप्त हुआ है।
इन दिव्यांग बच्चों द्वारा राखी के त्योहार पर बनायी गई राखियां और दीपावली के समय रंग-बिरंगी कलाकृतियों से सुसज्जित दियों को विक्रयकर एकत्र की गई राशि में से जो राशि शेष थी उससे इस कार्यक्रम का आयोजन किया गया।